[{"text_idx": "#000001", "text": "Cyfleusterau cymunedol ledled Cymru yn elwa ar gyllid ychwanegol"}, {"text_idx": "#000002", "text": "Bydd mwy na \u00a3303,000 o gyllid ychwanegol yn mynd tuag at bum prosiect mwy o faint."}, {"text_idx": "#000003", "text": "Mae 15 o brosiectau i gyd yn cael cyllid gwerth cyfanswm o \u00a3467,000 yn y cylch hwn o\u2019r Rhaglen Cyfleusterau Cymunedol. Roedd hyn yn cynnwys \u00a3164,000 tuag at ddeg prosiect llai, pob un yn cael grant o dan \u00a325,000."}, {"text_idx": "#000004", "text": "Gall symiau bach o gyllid grant ddarparu newid mawr i gyfleusterau cymunedol."}, {"text_idx": "#000005", "text": "Mae cyllid y rhaglen yn mynd at brynu a gwella cyfleusterau sy\u2019n darparu cyfleoedd i bobl leol wella eu bywydau o ddydd i ddydd."}, {"text_idx": "#000006", "text": "Mae\u2019r prosiectau llai yn cynnwys \u00a313,000 tuag at sicrhau bod gofod coetir yn Bluegreen Cymru yng Nghoed Glanteifi, Sir Benfro yn fwy hygyrch ar hyd y flwyddyn drwy greu llwybrau newydd, gosod sto\u0302f goed a chreu ardal dan do; \u00a320,000 tuag at waith atgyweirio brys i atal dw\u0302r rhag dod i mewn yn Neuadd Eglwys Sant Tomos yng Nghwm Clydach, Rhondda Cynon Taf; \u00a311,000 tuag at uwchraddio\u2019r gegin a\u2019r gofod chwarae i greu canolfan glyd dros fisoedd y gaeaf yn Victory Church yng Nghwmbra\u0302n; ac \u00a317,870 tuag at estyniad i\u2019r gweithdy a gwelliannau er mwyn arbed ynni yn Dyfodol Disglair yn y Rhyl, Sir Ddinbych."}, {"text_idx": "#000007", "text": "Mae\u2019r prosiectau mwy o faint yn cynnwys \u00a350,000 tuag at ffenestri newydd i wneud adeilad New Life Church yn Aberteifi, Ceredigion yn fwy cynaliadwy o ran costau ynni; \u00a350,000 tuag at wella inswleiddiad sain ac adnewyddu adeilad allan i fod yn ofod hyblyg ar gyfer gweithdai cerddoriaeth, dawns a chelfyddydau yn y Tabernacl, Bethesda yng Ngwynedd; ac \u00a387,100 tuag at adnewyddu canolfan gymunedol a gosod ffenestri newydd er mwyn gwneud YMCA Hirwaun yn Rhondda Cynon Taf yn fwy effeithiol o ran ynni."}, {"text_idx": "#000008", "text": "Dywedodd Jane Hutt, y Gweinidog Cyfiawnder Cymdeithasol: \u201cMae\u2019r cyllid ychwanegol hwn yn hanfodol er mwyn gallu gorffen y prosiectau mwy o faint hyn fel y gall cymunedau ledled Cymru elwa arnynt."}, {"text_idx": "#000009", "text": "\u201cOherwydd costau cynyddol deunyddiau, mae eu cyllidebau wedi eu gwasgu wrth iddynt ddod at ddiwedd eu prosiectau. Ni fyddent wedi gallu gwneud gwaith hanfodol fel trwsio toeon, gosod ffenestri newydd na gwneud gwelliannau arbed ynni heb gymorth ein Rhaglen Cyfleusterau Cymunedol."}, {"text_idx": "#000010", "text": "\u201cRwy\u2019n gobeithio y bydd pawb yn gallu mwynhau\u2019r cyfleusterau cymunedol hyn pan fyddant wedi eu gorffen, ac rwy\u2019n edrych ymlaen at glywed am y cynnydd a wneir arnynt.\u201d"}, {"text_idx": "#000014", "text": "Ychwanegodd: \u201cMae\u2019r gwelliannau arbed ynni hefyd wedi arbed cymaint o arian inni oddi ar ein biliau. Dydy pobl ddim eisiau aros yn eu tai, felly maen nhw\u2019n gallu dod yma i gadw\u2019n gynnes. Rydym wedi dechrau agor chwe diwrnod yr wythnos bellach.\u201d"}, {"text_idx": "#000015", "text": "Dywedodd Sue Lewis, swyddog prosiect arweiniol Neuadd Bentref Aberporth yng Ngheredigion, lle mae gwaith yn cynnwys ailadeiladu un eiddo a moderneiddio ac ailwampio adeilad cyfagos, eu bod yn gobeithio gorffen mewn pryd erbyn Nadolig y flwyddyn nesaf."}, {"text_idx": "#000017", "text": "\u201cMae\u2019n mynd i drawsnewid ein cymuned yn llwyr. Wedi iddo gael ei orffen bydd gennym ganolbwynt i\u2019r pentref. Bydd yn ganolfan gynnes a chroesawgar a fydd at ddefnydd pawb.\u201d"}, {"text_idx": "#000019", "text": "\u201cYn ystod y cyfnod hwn sydd yn dod yn fwy ac yn fwy heriol i nifer o deuluoedd lleol, mae\u2019r eglwys yn ceisio bod yn bwynt cyswllt cymunedol gwerthfawr sy\u2019n cynnig gobaith a chymorth i bawb.\u201d"}]